CELEX: 32004R1455
Language: hr
Date: 2004-08-16 00:00:00
Title: Uredba Komisije (EZ) br. 1455/2004 od 16. kolovoza 2004. o odobravanju na 10 godina dodatka hrani za životinje „Avatec 15 %” , koji pripada skupini „Kokcidiostatici i ostale ljekovite tvari”  Tekst značajan za EGP

03/Sv. 033
            
            
               HR
            
            
               Službeni list Europske unije
            
            
               17
            
         32004R1455
   
               L 269/14
            
            
               SLUŽBENI LIST EUROPSKE UNIJE
            
            
               16.08.2004.
            
         
      UREDBA KOMISIJE (EZ) br. 1455/2004
   od 16. kolovoza 2004.
   o odobravanju na 10 godina dodatka hrani za životinje „Avatec 15 %”, koji pripada skupini „Kokcidiostatici i ostale ljekovite tvari”
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezin članak 9.g stavak 5. točku (b),
   budući da:
   
               (1)
            
            
               U skladu s Direktivom 70/524/EEZ, kokcidiostatici koji su prije 1. siječnja 1988. uvršteni u Prilog I. toj Direktivi, privremeno su odobreni od 1. travnja 1998. i prenijeti u poglavlje I. Priloga B s namjerom da se ponovno procijene kao dodaci hrani za životinje povezani s osobom odgovornom za njihovo stavljanje u promet. Proizvod lasalocid natrij, Avatec 15 %, je dodatak hrani za životinje koji pripada skupini „Kokcidiostatici i ostale ljekovite tvari” navedenoj u poglavlju I. Priloga B Direktivi 70/524/EEZ.
            
         
               (2)
            
            
               Osoba odgovorna za stavljanje u promet Avateca 15 % podnijela je zahtjev za odobrenje i predočila dokumentaciju u skladu s člankom 9.g stavcima 2. i 4. te Direktive.
            
         
               (3)
            
            
               Člankom 9.g stavkom 6. Direktive 70/524/EEZ omogućeno je automatsko produženje razdoblja za koje je pojedini dodatak hrani za životinje odobren sve dok Komisija ne donese odluku, za slučaj da je, zbog razloga za koje nije odgovoran nositelj odobrenja, nemoguće donijeti odluku o zahtjevu prije isteka roka odobrenja. Ta se odredba primjenjuje na odobrenje Avateca 15 %. Komisija je 26. travnja 2001. zatražila od Znanstvenog odbora za hranidbu životinja procjenu svih opasnosti, a taj je zahtjev potom prenesen na Europsku agenciju za sigurnost hrane. Za vrijeme postupka ponovne procjene podneseno je nekoliko zahtjeva za dodatnim informacijama, što je onemogućilo dovršenje ponovne procjene u roku predviđenom člankom 9.g.
            
         
               (4)
            
            
               Znanstveni odbor za dodatke i proizvode ili tvari koji se koriste u hrani za životinje, pridružen Europskoj agenciji za sigurnost hrane, dao je pozitivno mišljenje u vezi sa sigurnošću i učinkovitošću Avateca 15 % u pilića za tov i u pilića koji se uzgajaju za nesilice.
            
         
               (5)
            
            
               Ponovna provjera Avateca 15 % koju je provela Komisija pokazala je da su zadovoljeni relevantni uvjeti utvrđeni u Direktivi 70/524/EEZ. Avatec 15 % stoga treba odobriti za razdoblje od 10 godina kao dodatak hrani za životinje povezan s osobom odgovornom za njegovo stavljanje u promet i uvrstiti u poglavlje I. popisa navedenog u članku 9.t točki (b) te Direktive.
            
         
               (6)
            
            
               Kako je odobrenje dodatka hrani za životinje sada povezano s osobom odgovornom za njegovo stavljanje u promet te zamjenjuje prijašnje odobrenje koje nije bilo vezano za određenu osobu, opravdano je brisati prijašnje odobrenje.
            
         
               (7)
            
            
               S obzirom na to da nema sigurnosnih razloga da se proizvod lasalocid natrij odmah povuče s tržišta, opravdano je dopustiti prijelazno razdoblje od šest mjeseci za raspolaganje postojećim zalihama tog dodatka hrani za životinje.
            
         
               (8)
            
            
               Mjere utvrđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Poglavlje I. Priloga B Direktivi 70/524/EEZ mijenja se kako slijedi: Dodatak hrani za životinje lasalocid natrij, koji pripada skupini „Kokcidiostatici i ostale ljekovite tvari”, briše se.
   Članak 2.
   Dodatak hrani za životinje Avatec 15 % koji pripada skupini „Kokcidiostatici i ostale ljekovite tvari”, kako je navedeno u Prilogu ovoj Uredbi, odobrava se za korištenje u hranidbi životinja u skladu s uvjetima utvrđenim u tom Prilogu.
   Članak 3.
   Odobrava se razdoblje od šest mjeseci od dana stupanja na snagu ove Uredbe za korištenje postojećih zaliha lasalocid natrija.
   Članak 4.
   Ova Uredba stupa na snagu trećega dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. kolovoza 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 270, 14.12.1970., str. 1. Uredba kako je zadnje izmijenjena Uredbom (EZ) br. 1289/2004. (SL L 243, 15.7.2004., str. 15.).
   PRILOG
   
      
                  Registracijski broj dodatka hrani za životinje
               
               
                  Naziv i registracijski broj osobe odgovorne za stavljanje u promet dodatka hrani za životinje
               
               
                  Dodatak hrani za životinje (trgovački naziv)
               
               
                  Sastav, kemijska formula, opis
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  mg aktivne tvari/kg potpune krmne smjese
               
            
                  
                     Kokcidiostatici i ostale ljekovite tvari
                  
               
            
                  „E 763
               
               
                  Alpharma
                  (Belgija)
                  BVBA
               
               
                  Lasalocid A
                  natrij 15 g/100 g
                  (Avatec 15 % cc)
               
               
                  Sastav dodatka hrani za životinje:
                  
                               
                           
                           
                              Lasalocid A natrij: 15 g/100 g
                           
                        
                               
                           
                           
                              Grubo brašno od klipova kukuruza: 80,95 g/100 g
                           
                        
                               
                           
                           
                              Lecitin: 2 g/100 g
                           
                        
                               
                           
                           
                              Ulje od soje: 2 g/100 g
                           
                        
                               
                           
                           
                              Željezni oksid: 0,05 g/100 g
                           
                        
                     Aktivna tvar:
                  
                               
                           
                           
                              Lasalocid A natrij
                           
                        
                               
                           
                           
                              C34H53O8Na
                           
                        
                               
                           
                           
                              CAS broj: 25999-20-6,
                           
                        
                               
                           
                           
                              Natrijeva sol od 6-[(3R, 4S, 5S, 7R)-7-[(2S, 3S, 5S)-5-Etil-5-[(2R, 5R, 6S)-5-etil-5-hidroksi-6-metiltetrahidro-2H-piran2-il]-tetrahidro-3-metil-2-furil]-4-hidroksi-3,5-dimetil-6-oksononil]-2,3-krezotinske kiseline, koju proizvodi Streptomyces lasaliensis subsp. lasaliensis (ATCC 31180)
                           
                        
                               
                           
                           
                              Srodne nečistoće:
                           
                        
                               
                           
                           
                              Lasalocid-natrij B-E: ≤ 10 %
                           
                        
               
                  Pilići za tov
               
               
                  —
               
               
                  75
               
               
                  125
               
               
                  Zabranjeno korištenje najmanje pet dana prije klanja.
                  Navedite u uputama za korištenje:
                  ‚Opasno za životinje vrste konji’
                  ‚Ova hrana za životinje sadrži ionofor: istodobno korištenje s određenim ljekovitim tvarima može biti kontraindicirano’.
               
               
                  20. kolovoza 2014.
               
            
                  Pilenke za nesenje
               
               
                  16 tjedana
               
               
                  75
               
               
                  125
               
               
                  Zabranjeno korištenje najmanje pet dana prije klanja.
                  Navedite u uputama za korištenje:
                  ‚Opasno za životinje vrste konji’
                  ‚Ova hrana za životinje sadrži ionofor: istodobno korištenje s određenim ljekovitim tvarima može biti kontraindicirano’
               
               
                  20. kolovoza 2014.”